Sönghópurinn Vox tekur að sér söng við ýmis tilefni til dæmis : Flestir vilja hafa tónlist í brúðkaupinu sínu , bæði í kirkjunni og eins hefur færst í vöxt að fólk hefur tónlist í veislunni . Við getum tekið að okkur hvoru tveggja eða annað hvort alveg eins og fólk vill hafa það . Við erum með rómantísk lög sem smellpassa í kirkjuna og svo fjörug skemmtileg lög sem lífga upp á veisluna . Að sjálfsögðu er svo hægt að koma með séróskir og við sinnum þeim af fremsta megni Undanfarin ár hefur það aukist mikið að nýbakaðir foreldrar vilja hafa tónlist í skírnarathöfn barna sinna . Við erum allar vanar að syngja við slík tækifæri og höfum á okkar könnu mörg lög sem passa vel inn í slíkar athafnir . Jarðafarir Tónlist og þá aðallega söngur hefur löngum verið stór hluti í útförum hér á landi . Það getur kostað mikla peninga að hafa stóran kór í slíkri athöfn auk þess sem minni hópar henta ef til vill betur . Við höfum reynslu af að syngja við útfarir og getum sungið þau lög sem aðstandendur óska eftir . Jólahlaðborð Söngur er að margra mati ómissandi hluti jólaföstunnar og gerir hver jólahlaðborð mun veglegra og hátíðlegra . Við getum tekið að okkur skemmtiatriði á slíkum kvöldum og einnig ef óskað er eftir léttri dinnertónlist . Mörgum finnst ómissandi að hafa tónlistaratriði í stórum afmælum enda lífga þau óneitanlega upp á veisluna . Við erum með fjölbreytt lagaval og örugglega eitthvað fyrir alla . Þetta eru aðeins dæmi um þau verkefni sem við getum tekið að okkur og það er um að gera að setja sig í samband við okkur á vox@ragna.is til að fá nánari upplýsingar eða bara að spyrjast fyrir .